
TECHNINĖ SPECIFIKACIJA 

Tiekėjas privalo užtikrinti:
· Techninę profilaktiką ir periodinį techninį aptarnavimą (turi būti atlikti gamintojo dokumentacijoje išvardinti darbai: vidinių blokų būklės patikrinimas, išorinių blokų būklės patikrinimas, filtrų valymas ir (ar) keitimas, šilumokaičių valymas, kondensato nuvedimo sistemos patikra ir valymas, elektros jungčių patikra, valdymo sistemų ir pultelių veikimo patikra, šaldymo agento slėgio patikra, sistemos sandarumo patikra, darbinių parametrų matavimas ir kt. Visi atlikti darbai turi būti fiksuojami techninės priežiūros aktuose ir kondicionierių aptarnavimo istorijoje).
· Remonto darbus (specialisto atvykimą į objektą per 1–3 darbo dienas nuo pranešimo gavimo, gedimų diagnostiką ir remonto darbų apimties nustatymą bei orientacinį jo pašalinimo laiką dienomis, defektavimo akto pateikimą, kai reikalingi papildomi darbai ar detalės, mechaninių ir elektrinių gedimų šalinimą, atsarginių dalių tiekimą ir keitimą, sistemos veikimo atkūrimą po remonto). Paslaugos turi apimti šių komponentų remontą ir (ar) keitimą:
· Vidinio bloko dalys (ventiliatoriaus varikliai, ventiliatoriaus sparnuotės, elektroninės valdymo plokštės, temperatūros davikliai, nuotolinio valdymo imtuvai, kondensato siurbliai, oro filtrai, žaliuzės ir jų pavaros ir kt.).
· Išorinio bloko dalys (kompresoriai, paleidimo ir darbiniai kondensatoriai, ventiliatorių varikliai, ventiliatorių sparnuotės, elektroninės valdymo plokštės, kontaktoriai ir relės, slėgio davikliai, keturšakiai vožtuvai, magnetiniai vožtuvai, šilumokaičiai, freono vamzdynų jungtys, elektros instaliacijos elementai ir kt.).
· Kondicionierių pildymas freonu ir  kiti šaldymo sistemos darbai įskaitant freono surinkimą bei utilizavimą pagal galiojančius teisės aktus.
[bookmark: _GoBack]Tiekėjas privalo turėti kvalifikuotus specialistus, turinčius teisę dirbti su šaldymo įranga ir fluorintomis šiltnamio efektą sukeliančiomis dujomis. Turėti reikalingą diagnostinę ir remonto įrangą. Atliktiems darbams ir detalėms turi būti suteikiama ne trumpesnė kaip 12 mėnesių garantija nuo remonto darbų atlikimo ir paslaugų priėmimo-perdavimo akto pasirašymo datos.
Paslaugų teikėjas, savo lėšomis perka remontui naujas (nenaudotas) reikalingas medžiagas bei detales, už kurias perkančioji organizacija apmokės tik pateikus pirkimo sąskaitą, įsigijimo kainomis.
Tiekėjas įsipareigoja surinkti visas techninės priežiūros ir remonto metu susidariusias atliekas.

